Факультэт інфармацыйна-дакументных тэхналогій даўно лідзіруе ва ўніверсітэце па наборы на бюджэтную форму навучання, але ж задаволіць усе патрэбы на рынку працы яго выпускнікі ўсё адно не здатны. Прыкладам, праз рэформу адукцыйнага працэсу летась адбыліся адразу два выпускі бібліятэкараў — агулам 177 чалавек. Але нават гэтая акалічнасць не спрычынілася да вырашэння праблемы: заявак прыйшло пад трыста!